סמל הקבוצה בשנים 1991–1997
**זבזדה פרם** (ברוסית: **Футбольный клуб «Звезда» Пермь**) היא מועדון כדורגל מקצועני רוסי מהעיר פרם שהיה קיים בשנים 1932 עד 1992 ולאחר מכן משנת 2018 עד 2022.

המועדון הוקם לראשונה בשנת 1932 ופעל תחילה בחסות מפעל בניית המנועים על שם סברדלוב (כיום, מפעל המנועים של פרם). בשנת 2018 הוקם מחדש.

ההישג הטוב ביותר באליפות רוסיה — מקום 3 בליגת המשנה הרוסית, באזור "מרכז" בעונת 1992. בשנים 1945–1951 הקבוצה נקראה "קרילייה סובייטוב פרם" ולאחר מכן עד 1957 נקראה בשם "קבוצות מולוטוב". משנת 1957 ועד לפירוקה ב-1996 נקראה בשם "זבזדה פרם". אחד המאמנים הנודעים שאימנו בקבוצה היה פאבל סאדירין (שזכה לקבל רחוב על שמו בעיר פרם). ביוני 2018 בעקבות פירוק מועדון "אמקר" ממשלת מחוז פרם יזמה את הקמתו מחדש של מועדון "זבזדה" שהחל להשתתף באליפות הליגה השנייה מעונת 2018/2019 ובעונת הבכורה שלו סיים במקום 6 בטבלת אליפות אורל של הליגה השנייה. בתום עונת 2021/2022, הנהלת הקבוצה הודיעה על מיזוג הקבוצה עם מועדון אמקאר פרם.

צבע מדי הקבוצה היו כחול-אדום-ירוק.

שמות הקבוצה
-----------

* 1932—1951 — קריליה סובייטוב
* 1952—1957 — קבוצת מולוטוב
* 1958—1997, 2018—2022 — זבזדה

היסטוריה
--------

### הקמה ושנים ראשונות

הקבוצה הוקמה בשנת 1932 וזכתה באליפויות מחוזיות בשנים 1971, 1978, 1985 ו-1987. ההצלחה הגדולה הראשונה הגיעה בשנת 1952 כאשר זכתה בגביע רוסיה הסובייטית. בדרך לגמר, הקבוצה הביסה קבוצות כ"חימיק" ברזניקי, "דזרז'ינץ" ו"מטאלורג" מניז 'ני טאגיל וקבוצות דינמו אומסק ודינמו צ'ליאבינסק וקבוצת ODO גורקי. בחצי הגמר, הקבוצה הביסה את סק"א חברובסק בתוצאה 3:2. בגמר שיחקה נגד דינמו סטלינגרד במשחק שהסתיים בשוויון 1:1 בסיום הזמן החוקי. בתוספת הזמן, זבזדה הגבירה את הלחץ על יריבתה וניצחה 4:2.

### לאחר התפרקות ברית המועצות

עד עונת 1996 הקבוצה שיחקה בליגות הנמוכות. בעונת 1996 חדלה להתקיים. שחקניה שהתגוררו בפרם עברו לשחק במועדון "אמקר" ובקבוצת "דינמו פרם".

בתחילת שנות ה-2000 הנהלת קבוצת "אמקר" הציעה להחיות את מועדון "זבזדה" על ידי שינוי שמה של "אמקר" ל"זבזדה". ההנחה הייתה, כי ממשלת המחוז במקרה כזה תגדיל את תקציב הקבוצה. אך הפרויקט מעולם לא יושם בשל חוסר עניין מצד ממשלת המחוז.

### הקמה מחדש ומיזוג עם אמקאר

בתחילת יוני 2018 הופיע מידע לפיו שחקני העבר של "אמקר" אלכסיי פופוב וקונסטנטין פראמונוב ומנהל בית הספר לכדורגל בעיר פרם, אולג גברילוב הציעו ליצור קבוצת נוער וצוות שיפעל להחיות את קבוצת "זבזדה". הקבוצה קיבלה את רישוי התאחדות הכדורגל הרוסית להשתתפות בליגת הכדורגל המקצוענית של רוסיה בעונת 2018/2019 לאחר שהציגה תקציב שנתי של 45 מיליון רובלים. באותה עונה לא הצליחה להבטיח העפלה לליגה הראשונה.

בעונת 2019/2020 הודחה בשלב 64 האחרונות של הגביע הרוסי בכדורגל, אחרי שהפסידה בדו-קרב פנדלים לקבוצת קאמאז הטטארית. בתחילת 2020 קונסטנטין פראמונוב עזב את משרת המאמן ובמקומו מונה רוסטם חוזין, אך בעקבות התפרצות נגיף הקורונה ברוסיה הטורניר הוקפא וזבזדה נרשמה כמי שסיימה את העונה בליגה המקצוענית במקום 6 באליפות המזרח.

בטורניר הגביע הרוסי בכדורגל 2020/2021 העפילה לשלב הבתים המחליף את שלב 32 ו-16 האחרונות לבית שאליו העפילו גם אורנבורג מהליגה הלאומית וסוצ'י מליגת העל. בתום עונת 2020/2021 שוב סיימה במקום השישי בליגה מקצוענית, המאמן רוסטם חוזין עזב וחתם באמקאר פרם, שהוקמה מחדש לקראת עונת 2021/2022.

בתום עונת 2021/2022, הנהלת הקבוצה הודיעה על מיזוג הקבוצה עם מועדון אמקאר פרם.

יריבות
------

|  |  |  |
| --- | --- | --- |
| 

| מאזן המפגשים הכולל |
| --- |
| 




* ניצחונות לאמקר: 2 (66.7%)
* ניצחונות לזבזדה: 0 (0.0%)
* תיקו: 1 (33.3%)

 |

 |

אחת היריבות החזקות של זבזדה היא קבוצת אמקר פרם והשתיים התמודדו זו נגד זו לראשונה בספטמבר 2021, במסגרת משחקי הליגה הרוסית השנייה בכדורגל.

שחקנים נודעים
-------------

* ברית המועצותברית המועצות פאבל סאדירין

תארים
-----

* גביע רוסיה הסובייטית
	+ **זכייה (2):** 1952, 1987.
* אליפות מחוז פרם
	+ **זכייה (5):** 1942, 1976, 1978, 1980, 1989.
* גביע מחוז פרם
	+ **זכייה (4):** 1960, 1977, 1980, 1985.
* אליפות העיר פרם
	+ **זכייה (13):** 1936, 1937, 1938, 1942, 1943, 1949, 1959, 1968, 1976, 1977, 1980, 1981, 1983.

ראו גם
------

* אמקאר פרם

קישורים חיצוניים
----------------

ויקישיתוף מדיה וקבצים בנושא **זבזדה פרם** בוויקישיתוף
* אתר האינטרנט הרשמי של זבזדה פרם
* זבזדה פרם, ברשת החברתית טוויטר

* זבזדה פרם, ברשת החברתית אינסטגרם

* זבזדה פרם, ברשת החברתית VK

* זבזדה פרם, סרטונים בערוץ היוטיוב
* היסטוריה וסטטיסטיקה באתר klisf.info

הערות שוליים
------------

1. ↑  Новый футбольный клуб «Звезда» приступил к тренировкам
2. ↑  В начале июня в Перми появился новый профессиональный футбольный клуб «Звезда»
3. ↑  Zvezda Perm
4. ↑  Zvezda Perm
5. ↑  «Звезда», г. Пермь
6. ↑  Футбольные клубы: Звезда (Пермь, Россия/СССР)
7. ↑  אלכסיי פופוב באינסטגרם
8. ↑  Забитое старое. В Перми возродят ФК «Звезда»
9. ↑  ФК «Звезда» получил лицензию РФС
10. ↑  Пермский футбольный клуб «Звезда» провёл первую тренировку
11. ↑  «Звезда» по итогам сезона не вышла в ФНЛ
12. ↑  ОЛИМП-Первенство ПФЛ завершено!
13. ↑  СТАЛО ИЗВЕСТНО, СКОЛЬКО ЗРИТЕЛЕЙ СМОГУТ ПОСЕТИТЬ ПЕРМСКОЕ ДЕРБИ «АМКАРА» И «ЗВЕЗДЫ»
14. ↑
15. ↑